**Vítor Manuel de Oliveira Lopes Pereira** (s. 26. heinäkuuta 1968 Espinho, Portugali) on portugalilainen jalkapallovalmentaja. Tammikuusta 2023 lähtien hän on valmentanut Flamengoa.

Valmentajaura
-------------

Pereira pelasi omalla pelaajaurallaan amatöörisarjoissa, jonka hän päätti 29-vuotiaana. Hän aloitti valmentamisen Padroensen ja Porton juniorijoukkueista, jonka jälkeen kaudella 2004–2005 hänelle avautui ensimmäinen päävalmentajan paikka Sanjoanensessa.

Vuonna 2007 Pereira palasi valmentamaan Porton junioreita, saatuaan potkut Sporting Espinhon päävalmentajan paikalta. Vuonna 2008 hän siirtyi jälleen päävalmentajaksi, kun hänet palkattiin Santa Claran peräsimeen.

Kesällä 2010 Pereirasta tuli Porton päävalmentajaksi nimetyn André Villas-Boasin apuvalmentaja. 21. kesäkuuta 2011 Pereirasta tuli Porton uusi päävalmentaja Villas-Boasin lähdettyä Chelseaan. Pereiran johdolla Porto jatkoi menestyskulkuaan Portugalin liigassa ja voitti viidennen mestaruutensa kuuden kauden aikana. Mestaruus varmistui kaksi kierrosta ennen liigan päättymistä.  Kaudella 2012–13 Pereira luotsasi Porton kolmanteen perättäiseen liigamestaruuteen. Kauden jälkeen hän jätti seuran ja siirtyi saudiarabialaisen Al-Ahlin päävalmentajaksi.  Hän valmensi seuraa kauden 2013/14 tuloksena liigan kolmossija ja kaksi finaalipaikkaa cup-kilpailuissa.

Tammikuussa 2015 Pereirasta tuli Olympiakosin päävalmentaja.  Hän johdatti seuran historialliseen 42. liigamestaruuteen. 

Kesäkuussa 2015 Pereira siirtyi valmentamaan turkkilaista Fenerbahcea.  Pereira johdatti seuran kaudella 2015/16 kakkoseksi niin Turkin Superliigassa kuin Turkin cupissakin. Seura purki yllättäen Pereiran sopimuksen elokuussa 2016 juuri ennen liigakauden alkua.

Joulukuussa 2016 Pereira allekirjoitti 1,5-vuotisen sopimuksen saksalaisseura TSV 1860 Münchenin kanssa. Hän aloittaa seuran päävalmentajana tammikuussa 2017. Pereiran tullessa päävalmentajaksi TSV 1860 oli sarjassa sijalla 14 ja kamppaili putoamista vastaan. Joukkueen peliesitykset eivät portugalilaisen alaisuudessa parantuneet, vaan TSV luisui putoamisviivan alapuolelle ja joutui kauden päätteeksi sarjakarsintaan. Kaksiosaisessa karsinnassa TSV pelasi vieraissa 1–1 tasapelin SSV Jahn Regensburgia vastaan, mutta hävisi kotonaan 0–2. Näin TSV 1860 putosi kauden päätteeksi 3. Ligan pelattuaan kahdella korkeimmalla sarjatasolla yhtäjaksoisesti 23 vuotta.

Joulukuussa 2017 Pereira teki sopimuksen Kiinan Superliigan Shanghai SIPG:n kanssa. Pereira luotsasi Shanghai SIPG:n Kiinan Superliigan mestariksi ja joukkue katkaisi näin Guangzhou Evergranden seitsemän kauden mestaruusputken. Pereira sai potkut seurasta kauden 2020 päätteeksi.

Heinäkuussa 2021 Pereira palasi Fenerbahcen päävalmentajaksi kaksivuotisella sopimuksella. Hän sai kuitenkin potkut jo joulukuussa 2021, kun seura oli Turkin liigassa viidentenä.

Helmikuussa 2022 Pereirasta tuli brasilialaisseura Corinthiansin päävalmentaja vuoden loppuun ulottuvalla sopimuksella. Hän jätti seuran kauden jälkeen perhesyiden vuoksi.

Tammikuussa 2023 Pereira aloitti toisen brasilialaisseuran Flamengon päävalmentajana.

Meriitit
--------

* Kiinan mestaruus: 2018
* Kreikan mestaruus: 2015
* Portugalin mestaruus: 2011–12, 2012–13
* Portugalin supercup: 2011, 2012

Lähteet
-------

1. ↑  New Porto boss Vitor Pereira says club will 'continue winning' Goal. Viitattu 19.2.2012. (englanniksi)
2. ↑  Benfica patzt, Porto ist wieder Meister
3. ↑  lAl Ahli appoint Vitor Pereira as head coach
4. ↑  Vitor Pereira, new coach of Olympiacos
5. ↑  Olympiakos krönt sich zum 42. Mal
6. ↑  Our New Football Coach Vitor Pereira
7. ↑  OFICIAL: Fenerbahçe termina contrato de Vítor Pereira
8. ↑  PEREIRA NEUER TRAINER VON 1860 MÜNCHEN
9. ↑  Tabula rasa bei 1860: Ayre weg, Cassalette auch
10. ↑  New Shanghai SIPG boss Vitor Pereira eyes silverware after replacing Andre Villas-Boas
11. ↑  Chinese Super League: after seven years of Evergrande dominance, new champions are crowned as Shanghai SIPG sputter over the line
12. ↑  Vitor Pereira, Shanghai SIPG part ways
13. ↑  "An unfinished love" Vítor Pereira returns as Fenerbahçe manager
14. ↑  KAMUOYUNA DUYURU
15. ↑  Vítor Pereira é o novo treinador do Corinthians
16. ↑  Vítor Pereira deixa o Corinthians
17. ↑  Flamengo anuncia acordo com treinador Vitor Pereira

Aiheesta muualla
----------------

* Vítor Pereiran esittely Porton kotisivustolla (portugaliksi)

|  |  |  |
| --- | --- | --- |
| Edeltäjä:**André Villas-Boas** | **Porton päävalmentaja**2011–2013 | Seuraaja:**Paulo Fonseca** |

|  |  |  |
| --- | --- | --- |
| Edeltäjä:**Aleksandar Ilić** | **Al-Ahlin päävalmentaja**2013–2014 | Seuraaja:**Christian Gross** |

|  |  |  |
| --- | --- | --- |
| Edeltäjä:**Míchel** | **Olympiakosin päävalmentaja**1–6/2015 | Seuraaja:**Marco Silva** |

|  |  |  |
| --- | --- | --- |
| Edeltäjä:**İsmail KartalEmre Belözoğlu** | **Fenerbahcen päävalmentaja**2015–8/20167–12/2021 | Seuraaja:**Dick Advocaatİsmail Kartal** |

|  |  |  |
| --- | --- | --- |
| Edeltäjä:**Kosta Runjaic** | **TSV 1860 Münchenin päävalmentaja**1–6/2017 | Seuraaja:**Daniel Bierofka** |

|  |  |  |
| --- | --- | --- |
| Edeltäjä:**André Villas-Boas** | **Shanghai SIPG:n päävalmentaja**2018–2020 | Seuraaja:**Ivan Leko** |